AMATA ลงจนน่ากลัว
การจะบอกให้คนอื่นเชื่อว่า หุ้นขึ้นผิดปกติ หรือ หุ้นลงผิดปกติ ตัวที่ตัดสินน่าจะเป็นกลไกของตลาดหุ้นมากกว่าให้ตัวอาจารย์เป็นคนตัดสิน เพราะกลไกของตลาดหุ้นมีเครื่องมือที่ใช้จับวัดว่า หุ้นตัวไหนลงมากพอหรือยัง ซึ่งเครื่องมือที่ถูกนำมาใช้ในเที่ยวนี้ก็หนีไม่พ้นค่า P/E และ ค่า P/BV ต่อจากนั้นค่อยไปพิจารณาถึงประเด็นเกี่ยวกับผลประกอบการในงวดถัดไปฟื้นตัวดีขึ้นขนาดไหน
2 ม.ค. 2559

สภาแมงเม่า: ดร.สมชาย
 
คุณวุฒิพงษ์ จากมีนบุรี กรุงเทพฯ เล่าแนวทางการลงทุนของตัวเองให้ฟังว่า ตนเองมีการลงทุนที่หลากหลายรูปแบบ แนวเก็งกำไร ผมก็เคยเล่น แต่มันเหนื่อย งานการก็ทำได้ไม่ดี ต้องนั่งเฝ้าจอ ดูกราฟ ดูราคา ก็เลยไม่ไหว หาแนวทางใหม่ที่เหมาะกับตัวเอง กับงานที่ทำอยู่ ให้เข้ากับ สไตล์ในการใช้ชีวิตมากที่สุดก็คิดว่า คงลงตัวในแนวชาวสวน ขึ้ันมากๆ ก็รินขายไปบ้างลดความกดดันให้ตัวเอง ลงก็รับเป็นช่วงๆ เคยทนเห็นพอร์ทตัวเองลดลง 50%มาแล้ว
สุดท้ายมูลค่าบริษัทก็สะท้อนราคาหุ้นที่แท้จริงอยู่ดี มีเงินเย็นเหลืออยู่อีกเยอะ ยังรอซื้อตอนหุ้นตกหนักจริงๆ แต่ในรายของหุ้น AMATA หรือบริษัท อมตะ คอร์ปอเรชัน จำกัด (มหาชน) ถือเป็นกรณียกเว้น เพราะพื้นฐานบริษัทยังไม่มีอะไรเปลี่ยนแปลง และราคาหุ้นที่ระดับ 12 บาทก็สูงเกินไป จึงเชื่อว่า การขึ้นของหุ้นเที่ยวนี้ค่อนข้างฝืนธรรมชาติ และไม่ควรเอาตัวเข้าไปเสี่ยงเป็นอันขาด อาจารย์คิดเหมือนผมไหมครับ
 
การจะบอกให้คนอื่นเชื่อว่า หุ้นขึ้นผิดปกติ หรือ หุ้นลงผิดปกติ ตัวที่ตัดสินน่าจะเป็นกลไกของตลาดหุ้นมากกว่าให้ตัวอาจารย์เป็นคนตัดสิน เพราะกลไกของตลาดหุ้นมีเครื่องมือที่ใช้จับวัดว่า หุ้นตัวไหนลงมากพอหรือยัง ซึ่งเครื่องมือที่ถูกนำมาใช้ในเที่ยวนี้ก็หนีไม่พ้นค่า P/E และ ค่า P/BV ต่อจากนั้นค่อยไปพิจารณาถึงประเด็นเกี่ยวกับผลประกอบการในงวดถัดไปฟื้นตัวดีขึ้นขนาดไหน
พร้อมกันนี้ต้องไม่ลืมว่า กลไกของราคาที่เกิดขึ้นในเวลานี้ ล้วนเป็นผลมาจากแนวความคิดที่แตกต่างกัน จึงมีการทิ้งหุ้นอย่างไม่ลืมหูลืมตา แต่ในจังหวะก็มีการไล่ราคาหุ้นอย่างคึกคัก จึงต้องตรวจสอบต่อไปว่า การขึ้นลงของหุ้นเที่ยวนี้เป็นการทำราคาของกลุ่มคนบางกลุ่มหรือเปล่า
ดังนั้นในกรณีของหุ้น AMATA หรือ บริษัท อมตะ คอร์ปอเรชัน จำกัด (มหาชน) ย่อมเข้าข่ายข้างตนที่อาจารย์เกริ่นนำไว้ พร้อมกันนั้นต้องทำความเข้าใจด้วยว่า ในรอบหลายปีที่ผ่านมา หุ้นตัวนี้เคยขยับขึ้นแรงๆ และปรับตัวลงแรงๆ ให้เห็นมาแล้วหลายครั้ง ผนวกกับผลการดำเนินงานของบริษัทก็ถดถอยอย่างต่อเนื่อง จึงเป็นหุ้นที่นักลงทุนต้องทำความเข้าใจให้ดีว่า การอ่อนตัวเที่ยวนี้สมเหตุสมผลขนาดไหน?
เนื่องจากข้อมูลตารางสำคัญทางการเงินด้านล่าง และกราฟความเคลื่อนไหวของราคาหุ้น ไม่มีตัวไหนบ่งชี้ว่า AMATA เป็นหุ้นที่ควรค่าต่อการลงทุนในระยะนี้ แต่ถึงกระนั้นอาจารย์ก็เห็นด้วยกับความคิดของ “คุณวุฒิพงษ์” ซึ่งพยายามค้นหารูปแบบการลงทุนที่เหมาะกับตัวเอง
หากหุ้นตัวนี้ไม่ใช่แนวก็เปลี่ยนตัวเล่น หากใช่ก็ใส่ไปเลยเต็มที่ (ดูกราฟประกอบ)
…
 

กราฟประกอบข่าว ASPEN, ราคาปิด ณ วันที่ 30 ธ.ค.58